วายุภักษ์1 โชว์กำไรปี52 4.9 พันล้านจ่ายปันผล 6.9%
คลังเผยตลาดหุ้นปรับขึ้นตามภาวะศก.ส่งผลกองทุนวายุภักษ์ 1 ทำกำไรดี&nbsp;นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.)ในฐานะผู้อำนวยการสำนักงานกองทุนรวมวายุภักษ์ และประธานกรรมการในคณะกรรมการลงทุนกองทุนรวมวายุภักษ์ 1 กล่าวว่า ในปี 52 กองทุนรวมวายุภักษ์ 1 มีรายได้จากการลงทุนสุทธิรวมกับกำไร(ขาดทุน) ที่เกิดขึ้นจริง จำนวน 4,912.95 ล้านบาท มีผลกำไรจากการลงทุนที่ยังไม่เกิดขึ้นจริงเท่ากับ 12,622.03 ล้านบาท เพิ่มสูงขึ้นเมื่อเปรียบเทียบกับผลขาดทุนจากการลงทุนที่ยังไม่เกิดขึ้นจริงในงวดเดียวกันของปี 51 ที่มีผลขาดทุน 15,140.67 ล้านบาท
26 ม.ค. 2553

คลังเผยตลาดหุ้นปรับขึ้นตามภาวะศก.ส่งผลกองทุนวายุภักษ์ 1 ทำกำไรดี นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.)ในฐานะผู้อำนวยการสำนักงานกองทุนรวมวายุภักษ์ และประธานกรรมการในคณะกรรมการลงทุนกองทุนรวมวายุภักษ์ 1 กล่าวว่า ในปี 52 กองทุนรวมวายุภักษ์ 1 มีรายได้จากการลงทุนสุทธิรวมกับกำไร(ขาดทุน) ที่เกิดขึ้นจริง จำนวน 4,912.95 ล้านบาท มีผลกำไรจากการลงทุนที่ยังไม่เกิดขึ้นจริงเท่ากับ 12,622.03 ล้านบาท เพิ่มสูงขึ้นเมื่อเปรียบเทียบกับผลขาดทุนจากการลงทุนที่ยังไม่เกิดขึ้นจริงในงวดเดียวกันของปี 51 ที่มีผลขาดทุน 15,140.67 ล้านบาท 
สำหรับมูลค่าทรัพย์สินสุทธิจากการดำเนินงานในปี 52 เพิ่มขึ้นจากสิ้นปี 51 อยู่ที่ 17,534.98 ล้านบาท โดยกองทุนได้รับผลบวกจากสภาวะตลาดตราสารทุนที่ปรับตัวเพิ่มขึ้น โดย SET Index งวดปี 52 ปรับเพิ่มขึ้น 63.2% เนื่องจากภาวะเศรษฐกิจที่มีแนวโน้มฟื้นตัวอย่างต่อเนื่อง           ทั้งนี้ กองทุนรวมวายุภักษ์  1 สามารถจ่ายเงินปันผลงวดปี 52 สำหรับนักลงทุนประเภท ก. ในอัตรา 6.5%  หรือเท่ากับ 0.65 บาท/หน่วย และนักลงทุนประเภท ข. ในอัตรา 5.17% หรือเท่ากับ 0.5167 บาท/หน่วย โดยจะทำการจ่ายเงินปันผลสำหรับงวดครึ่งปีหลังสำหรับนักลงทุนประเภท ก ในอัตรา 3.5% หรือ 0.35 บาท/หน่วย และสำหรับนักลงทุนประเภท ข ในอัตรา 5.17%  หรือเท่ากับ 0.5167 บาท/หน่วย          นายจักรกฤศฎิ์ กล่าวว่า การจ่ายเงินปันผลรายปีในอัตรา 6.5% สำหรับนักลงทุนประเภท ก. เป็นระดับที่สูงกว่าอัตราผลตอบแทนของพันธบัตรรัฐบาลอายุ 4 ปี ที่ประมาณอยู่ 3.17% และสูงกว่าอัตราดอกเบี้ยเงินฝากประจำ 1 ปี ที่ประมาณอัตรา 0.79%        ปัจจุบัน กองทุนรวมวายุภักษ์ 1 มีขนาดมูลค่าทรัพย์สินสุทธิ ณ วันที่ 30  ธ.ค.52 จำนวน 148,455.40 ล้านบาท และมีมูลค่าทรัพย์สินสุทธิต่อหน่วยลงทุนของนักลงทุนประเภท ก (นักลงทุนทั่วไป) เท่ากับ 10.7961 บาท กองทุนเป็นกองทุนรวมผสมแบบยืดหยุ่นซึ่งมีนโยบายการลงทุนทั้งในตราสารแห่งทุนและตราสารแห่งหนี้ โดยปัจจุบันลงทุนในตราสารทุน  80% และตราสารหนี้ 20%